નકલી અધ્યાત્મ રૂપી રમકડાથી એક મોટું નુકસાન એ થાય છે કે આધ્યાત્મિકતા અને આસ્તિકતા તત્વ જ્ઞાનને જ લોકો અપ્રામાણિક તથા અવિશ્વસનીય માનવા લાગે છે. તેને છેતરપિંડી સમજીને તેનાથી દૂર રહે છે. એવું થવાના કારણે આપ્તવચનોને તથા સંસારનાં ઉચ્ચકક્ષાનાં પ્રતિપાદનોને ભારે ક્ષતિ ૫હોંચે છે અને લોકો નાસ્તિક બનવા માંડે છે. તેની આડમાં અનૈતિકતા, અસામાજિકતા, અરાજકતા તથા અનિચ્છનીય બાબતોની બોલબાલા વધી જાય છે. ઉત્કૃષ્ટતા અને આદર્શ વાદને લોકો બિનજરૂરી માને છે. મહાવત પાસે જો અંકુશ ન હોય તો ઉન્મત્ત થયેલો હાથી ગમે તે દિશામાં ચાલવા માંડે છે અને ગમે તેવો અનર્થ ઊભો કરે છે. આત્મિક તત્વથી સાથે જોડાયેલા ઉત્કૃષ્ટતા, મર્યાદાઓ તથા પુણ્ય ૫રમાર્થના વિચારો જો ઉચ્છૃંખલતાની દિશા તરફ વળી જાય તો માણસ માનવ નહિ રહે. તે પ્રેત તથા પિશાચની જેમ ઉદ્દંડ હરકતો કરવા માંડશે.